JELEN SZERZŐDÉS EGY JOGI MEGÁLLAPODÁS ÖN (A "FELHASZNÁLÓ") ÉS PETRÁS GERGELY (A "FEJLESZTŐ") KÖZÖTT. A SZOFTVER TELEPÍTÉSÉVEL VAGY HASZNÁLATÁVAL ÖN ELFOGADJA JELEN FELTÉTELEKET.

1. LICENC MEGADÁSA
A Fejlesztő ezennel ingyenes, nem kizárólagos, nem átruházható jogot biztosít a Felhasználónak a WebVidra szoftver ("Szoftver") letöltésére, telepítésére és használatára személyes vagy kereskedelmi célokra.

2. KORLÁTOZÁSOK
A Felhasználó nem jogosult:
a) A Szoftver forráskódjának visszafejtésére, dekompilálására vagy szétszedésére.
b) A Szoftver módosítására vagy származékos művek létrehozására a Szoftver alapján.
c) A Szoftver licencének bérbeadására vagy árusítására (a Szoftver ingyenes).

3. TULAJDONJOG
A Szoftver és annak minden szellemi tulajdonjoga a Fejlesztő tulajdonát képezi. A Szoftver használata nem ruház át semmilyen tulajdonjogot a Felhasználóra, kivéve a jelen szerződésben kifejezetten biztosított használati jogokat.

4. A GENERÁLT TARTALOM TULAJDONJOGA
A Fejlesztő kijelenti, hogy a Szoftver használatával a Felhasználó által létrehozott kimeneti fájlok (beleértve a HTML, CSS, JavaScript fájlokat és a projektstruktúrát) a Felhasználó kizárólagos tulajdonát képezik. A Felhasználó szabadon rendelkezhet a generált weboldalakkal, beleértve azok értékesítését és közzétételét is.

5. SZAVATOSSÁG KIZÁRÁSA ("AS IS")
A SZOFTVER "AHOGY VAN" ("AS IS") ÁLLAPOTBAN KERÜL ÁTADÁSRA, MINDENNEMŰ GARANCIA NÉLKÜL. A FEJLESZTŐ NEM VÁLLAL GARANCIÁT ARRA, HOGY A SZOFTVER HIBAMENTES, VAGY HOGY MEGFELEL A FELHASZNÁLÓ IGÉNYEINEK.

6. FELELŐSSÉG KORLÁTOZÁSA
A FEJLESZTŐ SEMMILYEN KÖRÜLMÉNYEK KÖZÖTT NEM FELELŐS SEMMILYEN KÖZVETLEN, KÖZVETETT, VÉLETLEN VAGY KÖVETKEZMÉNYES KÁRÉRT (BELEÉRTVE, DE NEM KIZÁRÓLAGOSAN AZ ADATVESZTÉST, ÜZLETI HASZON ELMARADÁSÁT), AMELY A SZOFTVER HASZNÁLATÁBÓL VAGY HASZNÁLATÁRA VALÓ KÉPTELENSÉGBŐL ERED. A Fejlesztő kifejezetten kizárja a felelősséget a Szoftverrel létrehozott weboldalak működéséért, azok látogatottságáért, vagy az azokon keresztül elérhető bevételekért, azoknak elmaradásáért.

7. ALKALMAZANDÓ JOG ÉS JOGHATÓSÁG Jelen Szerződésre és annak értelmezésére Magyarország jogszabályai az irányadók. A Fejlesztő és a Felhasználó a jelen Szerződésből eredő minden jogvita esetére – hatáskörtől függően – kikötik a Fejlesztő székhelye (Magyarország) szerint illetékes magyar rendes bíróságok kizárólagos illetékességét.

8. MESTERSÉGES INTELLIGENCIA (AI) SZOLGÁLTATÁSOK ÉS INTEGRÁCIÓK
a) A Szoftver lehetőséget biztosít harmadik féltől származó API kulcsokat használó (pl. Google Gemini, Groq, OpenAI) és helyi (pl. Ollama) mesterséges intelligencia modellek használatára.
b) A Fejlesztő nem vállal felelősséget az AI modellek által generált tartalmak pontosságáért, minőségéért, vagy azok jogi megfelelőségéért. A generált tartalom ellenőrzése a Felhasználó kizárólagos felelőssége.
c) A felhő alapú szolgáltatások (Groq, Gemini, OpenAI) használatához szükséges API kulcsok beszerzése és kezelése a Felhasználó felelőssége. A Fejlesztő nem tárolja az API kulcsokat a Szoftver forráskódjában; azok kizárólag a Felhasználó helyi gépén kerülnek mentésre.
d) A külső szolgáltatások használatára az adott szolgáltatók (pl. Google, Groq Inc., OpenAI Inc.) saját felhasználási feltételei és adatvédelmi irányelvei vonatkoznak.

9. TÁRHELYSZOLGÁLTATÁS ÉS KÖZZÉTÉTEL (DEPLOYMENT) A Szoftver technikai segítséget nyújt a generált weboldalak harmadik fél szolgáltatókhoz (pl. Netlify, Bunny.net) történő feltöltéséhez ("Deploy"). A Felhasználó tudomásul veszi, hogy: a) Ezek a szolgáltatások független harmadik felek, a Fejlesztőnek nincs ráhatása a működésükre. b) A feltöltéshez szükséges hozzáférési kulcsok (tokenek) kezelése a Felhasználó felelőssége. c) A Fejlesztő kizárja a felelősséget a tárhelyszolgáltatók hibájából eredő adatvesztésért, elérhetetlenségért vagy a szolgáltatás megszűnéséért.

10. PARTNERKAPCSOLATOK ÉS JUTALÉKOK (AFFILIATE DISCLOSURE) A Szoftver tartalmazhat olyan harmadik felekre mutató hivatkozásokat (pl. tárhelyszolgáltatók, domain regisztrátorok), amelyek ún. "affiliate" (partnerprogram) linkek. Amennyiben a Felhasználó ezekre a linkekre kattint és vásárol, a Fejlesztő jutalékban részesülhet. Ez a Felhasználó számára nem jelent többletköltséget. A Fejlesztő kizárólag olyan szolgáltatásokat ajánl, amelyek minőségéről meggyőződött, de a harmadik fél szolgáltatásaiért felelősséget nem vállal.

11. A Szoftveren keresztül elérhető külső szolgáltatók (pl. tárhely, domain) független szerződő felek. A velük kötött szerződés kizárólag a Felhasználó és a Szolgáltató között jön létre, abban a Fejlesztő semmilyen formában nem vesz részt, és a teljesítésért nem felel.

12. A SZERZŐDÉS MEGSZŰNÉSE (TERMINATION)
A Fejlesztő jogosult a jelen Licencszerződést azonnali hatállyal felmondani, amennyiben a Felhasználó megszegi a jelen Szerződés bármely rendelkezését. A szerződés megszűnésekor a Felhasználó köteles a Szoftver használatát beszüntetni, és a Szoftver összes birtokában lévő másolatát és alkotórészét megsemmisíteni.

===========
Utolsó módosítás: 2026. 02. 10.